
	Παρουσίαση βιβλίων
της Μαρίας-Εριφύλης Αντωνοπούλου
στο Σπίτι της Κύπρου

Τη Δευτέρα 12 Φεβρουαρίου 2024 πραγματοποιήθηκε στο Σπίτι της Κύπρου, με τη στήριξη του Υφυπουργείου Πολιτισμού της Κυπριακής Δημοκρατίας, η παρουσίαση των βιβλίων, «Η εξωτερική πολιτική του ελληνικού κράτους στο Κυπριακό (1960-1974). Ο μύθος των χαμένων ευκαιριών και ο κύκλος των παγιδεύσεων», Εκδ. Αιγαίον, Λευκωσία 2021, «Διπλωματικές πτυχές του Κυπριακού (1950-2004)», Εκδ. Εν Τύποις, Λευκωσία 2023 και «Το Κυπριακό σε διεθνοποίηση ή σε εγκλωβισμό; (1954, 1964, 1974). Μια αποτίμηση σε ιστορική προοπτική», Εκδ. Αρχύτας, Αθήνα 2024, της Ιστορικού-Ερευνήτριας, Εκπαιδευτικού Μέσης Εκπαίδευσης Κύπρου, δρος Μαρίας-Εριφύλης Αντωνοπούλου.
Στο πλαίσιο της εκδήλωσης διαβάστηκε ο χαιρετισμός που απέστειλε, ο Πρέσβης της Κυπριακής Δημοκρατίας κ. Σταύρος Αυγουστίδης.

Για τα βιβλία τα οποία εντάσσονται θεματικά στην ιστοριογραφία του Κυπριακού μίλησαν και μοιράστηκαν τις σκέψεις τους, ο Επίκουρος Καθηγητής Διεθνών Σχέσεων δρ Γιάννος Χαραλαμπίδης, ο Ομότιμος Καθηγητής Διεθνών Σχέσεων και Στρατηγικών Σπουδών του Πανεπιστημίου Πειραιώς, κ. Παναγιώτης Ήφαιστος και η ίδια η συγγραφέας, κ. Μαρία-Εριφύλλη Αντωνοπούλου.

Η εκδήλωση διανθίστηκε με μουσικά περάσματα από την ερμηνεύτρια Εύη Καπάταη και τον μουσικό Βαγγέλη Αυγέρη στο πιάνο.

------------------------------------------------------------------
Η Μαρία-Εριφύλη Αντωνοπούλου γεννήθηκε στην Αθήνα και αποφοίτησε από το Α΄ Λύκειο Αμαρουσίου. Είναι πτυχιούχος Φιλολογίας, Lettere e Filosofia του Πανεπιστημίου Bari Ιταλίας και Ιστορίας-Αρχαιολογίας του Πανεπιστημίου Αθηνών. Ολοκλήρωσε τις μεταπτυχιακές της σπουδές στο τμήμα Ιστορίας-Αρχαιολογίας του Πανεπιστημίου Ιωαννίνων όπου και αναγορεύτηκε διδάκτωρ Ιστορίας Νεότερων Χρόνων. Από το 2002 εργάζεται στη Μέση Εκπαίδευση της Κύπρου. Είναι συγγραφέας μελετών της νεότερης και σύγχρονης Ιστορίας της Κύπρου. Τα βιβλία της με τίτλο «Η εξωτερική πολιτική στο Κυπριακό (1960-1974). Ο μύθος των χαμένων ευκαιριών και ο κύκλος των παγιδεύσεων», «Διπλωματικές πτυχές του Κυπριακού (1950-2004)» και «Το Κυπριακό σε διεθνοποίηση ή σε εγκλωβισμό (1954, 1964, 1974). Μια αποτίμηση σε ιστορική προοπτική» εντάσσονται σε ένα ευρύτερο πλαίσιο της ιστοριογραφίας του Κυπριακού. Τα τελευταία χρόνια ασχολείται ερευνητικά με θέματα που αφορούν το κυπριακό ζήτημα.

Σύνδεσμος παρακολούθησης της εκδήλωσης:

https://diavlos.grnet.gr/room/1607?eventid=15545

